ΠΑΝΕΛΛΗΝΙΟΣ ΣΥΛΛΟΓΟΣ ΣΥΝΤΑΞΙΟΥΧΩΝ

 ΤΗΛΕΠΙΚΟΙΝΩΝΙΩΝ-ΟΜΙΛΟΥ ΟΤΕ

 Περιφερειακό Τμήμα Πατρών

 Παντανάσσης 56 Πάτρα 26221

 Τηλέφωνο : 2610225557 FAX: 2610241118
 Αρ. Πρωτ. 4

 Πάτρα 8-2-2022

 Προς τον

Πανελλήνιο Σύλλογο Συνταξιούχων

Τηλεπικοινωνιών-Ομίλου ΟΤΕ

Βερανζέρου 13

Αθήνα 10677

**ΘΕΜΑ: Μεταφορά αρμοδιοτήτων**

Σχετ.1. Εγκύκλιος ΑΡ. 4 e-ΕΦΚΑ ( μας κοιν/κε με την 19326/Φ2/21-12021 δική σας ). 2. Η με αρ.Πρωτ.19838/Φ14-33/7/2021 επιστολή σας .

Έχουν περάσει τρία χρόνια από την υποβολή αίτησης στο ΚΕΠΑ , από συνάδελφο συνταξιούχο, **για παραπληγικό επίδομα**.

Ένα με ενάμιση μήνα, μετά την υποβολή της αίτησης, ο συνάδελφος απεβίωσε.

Η αίτησή του προωθήθηκε και εγκρίθηκε, μετά την κατάθεση των δικαιολογητικών , το παραπληγικό επίδομα.

Το ποσό που τελικά δικαιούνται , μετά το θάνατο του αιτούντος , οι κληρονόμοι, ανέρχεται στα 1.000 περίπου ευρώ εφάπαξ.

Η αλληλογραφία για την καταβολή του ως άνω ποσού στους κληρονόμους διευθετήθηκε τελικά πρόσφατα. (διευθέτηση κληρονομικών δικαιωμάτων).

Το τοπικό κατάστημα του e-ΕΦΚΑ όμως γνώρισε στους κληρονόμους ότι η αλληλογραφία θα σταλεί στην Αθήνα , πρώην ΤΑΠ-ΟΤΕ , το οποίο είναι και αρμόδιο για την καταβολή του ποσού που ο κάθε κληρονόμος δικαιούται.

Αναφερόμενοι στις ανωτέρω σχετικές επιστολές και κύρια στην δεύτερη και ειδικότερα στην αναφορά ότι << από 01/02/2021 έχει καταργηθεί το τμήμα πληρωμών του τ. ΤΑΠ-ΟΤΕ και έχουν μεταφερθεί στα τμήματα πληρωμών του ΕΦΚΑ (τ.ΙΚΑ) στους τόπους κατοικίας των συναδέλφων μας >>, αν λέμε αν, πράγματι πρέπει το θέμα να διευθετηθεί από το πρ. ΤΑΠ-ΟΤΕ, δε θα μπορούσε να καταβληθούν τα χρήματα από το τοπικό μας κατάστημα του ΕΦΚΑ και αν πρέπει να ενημερωθεί και το πρώην ΤΑΠ-ΟΤΕ ,αυτό να γίνει διαδικτυακά μεταξύ των αρμοδίων υπηρεσιών, αποφεύγοντας έτσι την ταλαιπωρία των ενδιαφερομένων;

Και τούτο γιατί ένα είναι πλέον το ταμείο και αυτό είναι το e-ΕΦΚΑ.

Ωστόσο παρακαλούμε να μας γνωρίσετε την υπηρεσία του πρ. ΤΑΠ-ΟΤΕ που έχει την αρμοδιότητα καταβολής του υπόψη εφάπαξ επιδόματος στους δικαιούχους κληρονόμους.

Το Περιφερειακό μας Τμήμα, έχει εκδηλώσει το ενδιαφέρον του και επιθυμεί να παρέμβει για να ολοκληρωθεί η διαδικασία καταβολής των οφειλόμενων στους δικαιούχους το συντομότερο δυνατόν.

Ευελπιστούμε σε άμεση απάντησή σας

Με συναδελφικούς χαιρετισμούς

Για το Περιφερειακό Τμήμα Πατρών

Ο Πρόεδρος Ο Γραμματέας

 Γ. Ζίγκηρης Π. Ρόζης